नेताजी सुभाष चन्द्र बोस अन्तर्राष्ट्रिय विमानस्थल

नेताजी सुभाष चन्द्र बोस अन्तर्राष्ट्रिय विमानस्थल (आइएटिए: CCU, आइसिएओ: VECC) कोलकाता सहर र भारतको पश्चिम बङ्गाल राज्यको राजधानी कोलकाता महानगर क्षेत्रलाई सेवा दिने एक अन्तर्राष्ट्रिय विमानस्थल हो। यो पूर्वी र उत्तरपूर्वी भारतको लागि प्राथमिक उड्डयन केन्द्र हो। यो दम दममा अवस्थित छ र जसोर रोडको नजिकै, डलहाउजी स्क्वायर र हावडा जङ्क्सन रेलवे स्टेसनबाट हावडा बाँधहुँदै लगभग १६ किमी (९.९ माइल) टाढा छ। भारतीय स्वतन्त्रता आन्दोलनको सबैभन्दा प्रमुख नेताहरू मध्ये एक सुभाषचन्द्र बोसको नाममा सन् १९९५ मा नामकरण गर्नु अघि विमानस्थललाई मूल रूपमा दम दम विमानस्थलको रूपमा चिनिन्थ्यो। विमानस्थलको आइएटिए कोड 'सिसियु' 'कलकत्ता'सँग सम्बन्धित छ, जुन सन् २००१ सम्म सहरको नाम थियो। सन् १९२४ मा खोलिएको यो विमानस्थल भारतको सबैभन्दा पुरानो विमानस्थलहरू मध्ये एक हो। ६.६४ वर्ग किलोमिटर (२.५६ वर्ग माइल) क्षेत्रफलमा फैलिएको यो विमानस्थल देशको पूर्वी भागमा हवाई यातायातको लागि सबैभन्दा ठूलो केन्द्र हो र राज्यका चार सञ्चालनमा रहेका विमानस्थलहरू मध्ये एक हो, अन्य सिलिगुडीको बागडोगरा विमानस्थल, कोचबिहारको कोचबिहार विमानस्थल र दुर्गापुरको काजी नजरुल इस्लाम विमानस्थल हुन्। यस विमानस्थलले आर्थिक वर्ष सन् २०२४-२५ मा लगभग २ करोड २० लाख यात्रुहरूलाई सेवा दिएको थियो, जसले गर्दा यो दिल्ली, मुम्बई, बेङ्गलोर, हैदराबाद र चेन्नई विमानस्थलहरू पछि यात्रु आवतजावतको हिसाबले भारतको छैठौँ सबैभन्दा व्यस्त विमानस्थल बनेको छ। यो विमानस्थल उत्तरपूर्वी भारत, बङ्गलादेश, भुटान, दक्षिणपूर्व एसिया र मध्य पूर्वी सहरहरू दुबई, दोहा र अबुधाबीको उडानहरूको लागि पनि एक प्रमुख केन्द्र हो। इतिहास सन्दर्भ सामग्रीहरू बाह्य कडीहरू नेताजी सुभाष चन्द्र बोस अन्तर्राष्ट्रिय विमानस्थलसँग सम्बन्धित चित्र तथा श्रव्यदृश्यहरू विकिमिडिया कमन्समा रहेको छ। आधिकारिक वेबसाइट यो पनि हेर्नुहोस्